-----------------------------------------------------------------------
  4. การประกอบธุรกิจในแต่ละกลุ่มธุรกิจ

  -----------------------------------------------------------------------

  ------- ---------------------------------------------------------------
  4.1     ลักษณะผลิตภัณฑ์และบริการ

  ------- ---------------------------------------------------------------

กลุ่มบริษัทแสนสิริมีการประกอบธุรกิจหลักซึ่งแบ่งออกเป็น 2 กลุ่ม อันได้แก่ (1)
ธุรกิจพัฒนาอสังหาริมทรัพย์ (2) ธุรกิจบริการอสังหาริมทรัพย์ ทั้งนี้
ลักษณะผลิตภัณฑ์หรือบริการของแต่ละกลุ่มธุรกิจมีรายละเอียดดังต่อไปนี้

4.1.1 ธุรกิจพัฒนาอสังหาริมทรัพย์

(ก) ธุรกิจพัฒนาอสังหาริมทรัพย์เพื่อขาย

-   บ้านเดี่ยว จากความสำเร็จในการเปิดตัวบ้านเดี่ยวภายใต้แบรนด์ใหม่ชื่อ “ฮาบิเทีย”
    เพื่อเจาะกลุ่มลูกค้าในระดับกลางมากขึ้นตั้งแต่ปี 2551 ส่งผลให้ในปัจจุบัน
    แสนสิริมีโครงการบ้านเดี่ยวครอบคลุมไปยังกลุ่มลูกค้าทุกระดับ โดยมีราคาขายเฉลี่ยตั้งแต่ 3.6
    – 60.0 ล้านบาท ทั้งนี้ บ้านเดี่ยวในทุกระดับราคา ยังคงคุณภาพสูงตามมาตรฐานของแสนสิริ
    ในปี 2553 แสนสิริเปิดขายโครงการบ้านเดี่ยวเพิ่มขึ้นจำนวน 6 โครงการ
    มูลค่าโครงการรวม 6,916 ล้านบาท นอกจากนี้ แสนสิริได้รับซื้อคืนบ้านเดี่ยวโครงการ
    บ้านแสนสิริ สุขุมวิท 67 จากกองทุนรวมอสังหาริมทรัพย์บ้านแสนสิริ เป็นจำนวน 24 หลัง
    และจะเปิดขายให้กับลูกค้ารายย่อยต่อไป โดยมีมูลค่าโครงการรวมประมาณ 964 ล้านบาท

-   บ้านแฝด แสนสิริได้พัฒนาโครงการบ้านแฝดผ่านบริษัทในเครือ คือ บริษัท พิวรรธนา จำกัด
    เดิมชื่อ บริษัท พร้อมพัฒนา พร็อพเพอร์ตี้ จำกัด โดยเปิดโครงการแรกในปี 2549 ภายใต้ชื่อ
    “บ้านพร้อมพัฒน์ รามอินทรา” ในปี 2553 แสนสิริ
    เปิดตัวโครงการภายใต้แบรนด์นี้เพิ่มขึ้นจำนวน 2 โครงการ มูลค่าโครงการรวม 1,257
    ล้านบาท

-   ทาวน์เฮ้าส์
    แสนสิริประสบความสำเร็จจากการพัฒนาโครงการทาวน์เฮ้าส์ที่มุ่งเน้นกลุ่มลูกค้าระดับกลางผ่านบริษัท
    พลัส พร็อพเพอร์ตี้ จำกัด (“พลัส”) และบริษัทในเครือ ภายใต้แบรนด์ “พลัส ซิตี้พาร์ค”,
    “พลัส พาร์ค อเวนิว” และ “ทาวน์ พลัส” ในปี 2552 แสนสิริได้เปิดตัวแบรนด์ ชื่อ “ทาวน์
    พลัส เอ็กซ์” ซึ่งมีราคาขายเฉลี่ยอยู่ที่ 3.5 – 5.0 ล้านบาท
    และเพื่อให้ลูกค้าสามารถจดจำแบรนด์ของแสนสิริได้มากขึ้น แสนสิริจึงได้ออกแบรนด์ใหม่
    จำนวน 3 แบรนด์ เพื่อตอบสนองกลุ่มลูกค้าในแต่ละกลุ่ม ประกอบด้วย แบรนด์ “ทาวน์
    อเวนิว” ซึ่งเป็นทาวน์เฮ้าส์ที่มีราคาขายเฉลี่ยต่อยูนิตอยู่ที่ 3.0 – 5.0 ล้านบาท
    เน้นตอบสนองต่อกลุ่มลูกค้าระดับกลาง แบรนด์ “ฮาบิทาวน์”
    ซึ่งเป็นทาวน์เฮ้าส์ที่มีราคาขายเฉลี่ยต่อยูนิต อยู่ที่ 2.1 – 3.0 ล้านบาท และแบรนด์ “วี
    วิลเลจ” ซึ่งเป็นทาวน์เฮ้าส์ที่มีราคาขายเฉลี่ยต่อยูนิตต่ำกว่า 1.0
    ล้านบาทสำหรับกลุ่มลูกค้าระดับล่าง นอกจากนี้ ในปี 2553 แสนสิริมีการพัฒนารูปแบบของ
    ทาวน์เฮ้าส์ที่เรียกว่า “โฮม ออฟฟิศ” ภายใต้แบรนด์ “บี อเวนิว”
    เพื่อให้ตอบโจทย์กับความต้องการของลูกค้าที่ต้องการบ้านที่รองรับการอยู่อาศัยและทำงานได้อย่างสะดวกสบาย

-   คอนโดมิเนียม แสนสิริจะเลือกทำเลบริเวณย่านธุรกิจเป็นหลัก
    โดยพัฒนาโครงการตามแนวรถไฟฟ้าบีทีเอส และรถไฟฟ้าใต้ดิน
    รวมถึงทำเลตากอากาศที่มีชื่อเสียง เช่น หัวหิน โดยเน้นกลุ่มลูกค้าระดับกลางขึ้นไป
    จากความสำเร็จในการพัฒนาโครงการคอนโดมิเนียมระดับบนและกลางดังกล่าว ในปี 2553
    แสนสิริจึงขยายการพัฒนาโครงการคอนโดมิเนียมไปยังระดับล่าง ภายใต้แบรนด์ใหม่ชื่อ “ดี
    คอนโด” ซึ่งเน้นทำเล ที่ตั้งอยู่ใกล้ชุมชนและการคมนาคมสะดวก
    โดยมีราคาขายเฉลี่ยต่อยูนิตอยู่ที่ 0.9 – 1.7 ล้านบาท ปัจจุบัน
    แสนสิริเปิดตัวโครงการภายใต้แบรนด์ดังกล่าวจำนวน 3 โครงการ ได้แก่ ดี คอนโด
    อ่อนนุช-สุวรรณภูมิ, ดี คอนโด รามคำแหง, และดี คอนโด รามอินทรา ส่งผลให้ในปี 2553
    แสนสิริเปิดตัวโครงการคอนโดมิเนียมทั้งหมด 11 โครงการ มูลค่าโครงการรวม 16,950
    ล้านบาท

[]

[]

[]

หมายเหตุ 1 ไร่ = 400 ตารางวา

1 งาน = 100 ตารางวา

ร้อยละความคืบหน้าของโครงการใช้มูลค่าตามบัญชี ในส่วนของค่าพัฒนาโครงการ (แต่ไม่รวมค่าที่ดิน
และดอกเบี้ย)

(ข) ธุรกิจพัฒนาอสังหาริมทรัพย์เพื่อเช่า

แสนสิริมีธุรกิจพัฒนาอสังหาริมทรัพย์เพื่อเช่าซึ่งก่อให้เกิดรายรับอย่างต่อเนื่อง (Recurring
income) แบ่งเป็น อาคารสำนักงานให้เช่า 2 แห่ง ได้แก่ อาคารสิริภิญโญ ถนนศรีอยุธยา
และอาคารภักดี ถนนวิทยุ นอกจากนี้ยังมีอาคารพาณิชย์ซึ่งเป็นโครงการขายสิทธิการเช่า 1 แห่ง คือ
โครงการ ซัน สแควร์ สีลม

[]

หมายเหตุ 1 ไร่ = 400 ตารางวา

1 งาน = 100 ตารางวา

4.1.2 ธุรกิจบริการอสังหาริมทรัพย์

(ก) ธุรกิจการบริหารและจัดการโครงการอสังหาริมทรัพย์

ธุรกิจการบริหารและจัดการโครงการอสังหาริมทรัพย์
เป็นธุรกิจที่ส่งเสริมกันกับธุรกิจพัฒนาอสังหาริมทรัพย์เพื่อขายได้เป็นอย่างดี
โดยนอกจากจะสร้างความพึงพอใจให้แก่ลูกค้าจากบริการที่ครบวงจร
และเป็นแหล่งกระแสรายรับที่ต่อเนื่องแล้ว ยังสามารถใช้ประโยชน์จากฐานข้อมูล
เพื่อนำมาพัฒนาโครงการอสังหาริมทรัพย์ให้ตรงกับความต้องการของตลาดต่อไป
โดยมีบริการครอบคลุมทั้ง ซื้อ ขาย เช่า โครงการอสังหาริมทรัพย์
การบริหารจัดการอสังหาริมทรัพย์
การบริการให้คำปรึกษาและวางแผนโดยครอบคลุมด้านการศึกษาความเป็นไปได้ของโครงการ
การสำรวจและศึกษาตลาด การวิเคราะห์ความเป็นไปได้ทางการเงิน
และการจัดทำแผนฟื้นฟูโครงการอสังหาริมทรัพย์ ดำเนินงานโดยบริษัท พลัส พร็อพเพอร์ตี้ จำกัด
(“พลัส”) นอกจากนี้ ยังมีบริการตรวจสอบอาคาร ซึ่งดำเนินงานโดย บริษัท ทัช พร็อพเพอร์ตี้
จำกัด สำหรับธุรกิจบริหารจัดการโครงการอสังหาริมทรัพย์และธุรกิจตรวจสอบอาคาร
ซึ่งดำเนินงานโดยบริษัท พลัส พร็อพเพอร์ตี้ จำกัด และ บริษัท ทัช พร็อพเพอร์ตี้ จำกัด
มีโครงการอสังหาริมทรัพย์ภายใต้การบริหารงานจำนวนกว่า 224 โครงการ มีพื้นที่บริหารรวมทั้งสิ้น
7.6 ล้านตารางเมตร (ข้อมูลสิ้นสุด ณ 31 ธ.ค. 2553)

(ข) ธุรกิจด้านการศึกษา

ปัจจุบันแสนสิริประกอบกิจการโรงเรียน ภายใต้ชื่อ “โรงเรียนสาธิตพัฒนา”
ซึ่งนอกจากจะเป็นการเพิ่มแหล่งรายได้จากกิจการโรงเรียนอย่างต่อเนื่องแล้ว (Recurring
income) ยังเป็นการสร้างโอกาสในการขยายธุรกิจ และสร้างผลประโยชน์ร่วม (Synergy)
กับธุรกิจพัฒนาอสังหาริมทรัพย์ของแสนสิริ เนื่องจากโรงเรียนสาธิตพัฒนา
ตั้งอยู่ใกล้บริเวณโครงการที่อยู่อาศัยของแสนสิริหลายแห่ง

(ค) ธุรกิจโรงแรม

ปัจจุบัน แสนสิริ มีธุรกิจโรงแรมภายใต้ชื่อ “คาซา เดล มาเร” ซึ่งตั้งอยู่ที่อำเภอหัวหิน
จังหวัดประจวบคีรีขันธ์ จำนวน 46 ห้องพัก บนพื้นที่ 3 ไร่ 2 งาน 51 ตารางวา

(ง) ธุรกิจเมดิคัล สปา

แสนสิริ มีธุรกิจเมดิคัล สปา ดำเนินการผ่านบริษัท ปภานัน จำกัด ภายใต้ชื่อ “S Medical Spa”
ปัจจุบันเปิดดำเนินการ ณ อาคารภักดี ถนนวิทยุ นอกจากนี้ “S Medical Spa”
ได้เพิ่มโอกาสทางธุรกิจด้วยการเปิด “seaSpa” บริการสปาแบบครบวงจร ณ โรงแรม คาซา เดล
มาเร โดยเริ่มเปิดดำเนินการตั้งแต่เดือนตุลาคม 2550 เป็นต้นมา
นับว่าแสนสิริสามารถใช้ประโยชน์จากธุรกิจที่มีในปัจจุบันมาสร้างผลประโยชน์ร่วม (Synergy)
ในการสร้างมูลค่าเพิ่มและความแตกต่างให้กับธุรกิจโรงแรมได้เป็นอย่างดีต้นมา
นับว่าแสนสิริสามารถใช้ประโยชน์จากธุรกิจที่มีในปัจจุบันมาสร้างผลประโยชน์ร่วม (Synergy)
ในการสร้างมูลค่าเพิ่มและความแตกต่างให้กับธุรกิจโรงแรมได้เป็นอย่างดี

  ------- ---------------------------------------------------------------
  4.2     การตลาดและภาวะการแข่งขัน

  ------- ---------------------------------------------------------------

แม้ว่าตลาดอสังหาริมทรัพย์ในช่วงต้นปี 2552
จะได้รับผลกระทบจากวิกฤตเศรษฐกิจโลกตลอดจนปัญหาเสถียรภาพทางการเมืองภายในประเทศ
อย่างไรก็ดี ในช่วงครึ่งปีหลังของปี 2552 เป็นต้นมา
ภาวะตลาดอสังหาริมทรัพย์ฟื้นตัวขึ้นอย่างต่อเนื่อง
สาเหตุหลักมาจากความเชื่อมั่นของผู้บริโภคที่มีต่อภาวะเศรษฐกิจของประเทศ
ประกอบกับมาตรการกระตุ้นเศรษฐกิจภาคอสังหาริมทรัพย์จากรัฐบาล
ถึงแม้ว่ามาตรการลดหย่อนภาษีภาคอสังหาริมทรัพย์ได้หมดอายุลงตั้งแต่เดือนมิถุนายน 2553 ที่ผ่านมา
ตลาดอสังหาริมทรัพย์โดยรวมยังคงเติบโตขึ้นอย่างต่อเนื่อง
ส่งผลให้ธนาคารแห่งประเทศไทยประกาศมาตรการเรื่อง
การกำหนดอัตราส่วนสินเชื่อต่อมูลค่าหลักประกัน (Loan to value) ในช่วงเดือนพฤศจิกายน
2553 ซึ่งกำหนดให้อัตราส่วนสินเชื่อต่อมูลค่าหลักประกันของห้องชุดอยู่ที่

ร้อยละ 90 มีผลบังคับใช้ตั้งแต่ 1 มกราคม 2554 เป็นต้นไป
ในขณะที่อัตราส่วนสินเชื่อต่อมูลค่าหลักประกันของบ้านเดี่ยวและทาวน์เฮ้าส์อยู่ที่ร้อยละ 95
มีผลบังคับใช้ตั้งแต่ 1 มกราคม 2555 เป็นต้นไป อย่างไรก็ดี
มาตรการดังกล่าวจะไม่ส่งผลกระทบต่อความสามารถในการซื้อของผู้บริโภคมากนัก
เนื่องจากอัตราส่วนสินเชื่อต่อมูลค่าหลักประกันที่ธนาคารแห่งประเทศไทยกำหนดนั้น
ยังคงสอดคล้องกับมูลค่าเงินทำสัญญาและเงินผ่อนดาวน์ที่ลูกค้าต้องชำระให้กับผู้ประกอบการ
มาตรการของธนาคารแห่งประเทศไทยดังกล่าว
จึงเป็นเพียงการส่งสัญญาณให้ธนาคารพาณิชย์เพิ่มความระมัดระวังในการปล่อยสินเชื่อมากขึ้น
ซึ่งจะส่งผลกระทบโดยตรงต่อผู้ประกอบการขนาดกลางและขนาดเล็ก สำหรับอัตราดอกเบี้ยในช่วงปี
2553 ได้ปรับตัวสูงขึ้น แต่ยังคงอยู่ในระดับต่ำ
ประกอบกับความต้องการซื้อโครงการอสังหาริมทรัพย์เพื่ออยู่อาศัยยังคงมีอยู่อย่างต่อเนื่อง
โดยเฉพาะอย่างยิ่ง โครงการที่อยู่ตามแนวเส้นทางรถไฟฟ้าและรถไฟใต้ดิน ทั้งนี้
ผู้ประกอบการที่มีศักยภาพ มีชื่อเสียงและมีประสบการณ์เป็นที่ยอมรับ ยังคงความได้เปรียบเชิงธุรกิจ
จะมีส่วนในการกำหนดราคาได้มากขึ้น และสามารถรักษาส่วนแบ่งการตลาดไว้ได้
โดยกิจกรรมการตลาด จัดเป็นอีกหนึ่งปัจจัยที่กระตุ้นให้ลูกค้าตัดสินใจซื้อได้รวดเร็วขึ้น

4.2.1 กลยุทธ์ด้านผลิตภัณฑ์

ปัจจุบันแสนสิริพัฒนาโครงการที่อยู่อาศัยหลากหลายรูปแบบและครอบคลุมกลุ่มลูกค้าทุกระดับ
ตั้งแต่ระดับล่างถึงระดับสูง ทั้งโครงการบ้านเดี่ยว บ้านแฝด ทาวน์เฮ้าส์
และคอนโดมิเนียมในพื้นที่ใจกลางเมืองย่านธุรกิจการค้า
และคอนโดมิเนียมในย่านตากอากาศที่มีชื่อเสียง โดยมีรายละเอียดดังนี้

-   บ้านเดี่ยว

แสนสิริประสบความสำเร็จอย่างสูงในการสร้างแบรนด์ที่อยู่อาศัยประเภทโครงการบ้านเดี่ยวสำหรับกลุ่มลูกค้าระดับกลาง
ได้แก่ เศรษฐสิริ แบรนด์ที่มีระดับราคาขายเฉลี่ยต่อยูนิตที่ 6 - 10 ล้านบาท บุราสิริ
แบรนด์ที่มีระดับราคาขายเฉลี่ยต่อยูนิตที่ 5 - 8 ล้านบาท สราญสิริ
แบรนด์ที่มีระดับราคาขายเฉลี่ยต่อยูนิตที่ 3 - 5 ล้านบาท ฮาบิเทีย แบรนด์ที่มีระดับราคาเฉลี่ยอยู่ที่
3 – 4 ล้านบาท ซึ่งใช้เทคโนโลยีการก่อสร้างแบบกึ่งสำเร็จรูป (Prefabrication)

ในปี 2553 แสนสิริยังคงพัฒนาโครงการภายใต้แบรนด์ เศรษฐสิริ และ สราญสิริ อย่างต่อเนื่อง
โดยเน้นการออกแบบผลิตภัณฑ์ให้มีเอกลักษณ์ที่โดดเด่นแตกต่างจากคู่แข่งมากขึ้น เช่น
โครงการเศรษฐสิริ ราชพฤกษ์ แจ้งวัฒนะ และ โครงการสราญสิริ พหลโยธิน - สายไหม
ที่มีเอกลักษณ์เฉพาะตัว โดยเน้นความเป็นไทยทั้งส่วนของรูปแบบบ้านและสโมสรส่วนกลาง
โดยใช้รูปแบบบ้านทรงไทยในอดีตมาประยุกต์ให้เข้ากับแนวคิดของโครงการที่ยังคงความเป็นแสนสิริ
สำหรับแบรนด์ฮาบิเทีย เป็นที่รู้จักของลูกค้ามากขึ้น ในปัจจุบัน แสนสิริมีโครงการพัฒนาภายใต้
แบรนด์ ฮาบิเทีย ทั้งหมด 4 โครงการ ได้แก่ ฮาบิเทีย บางใหญ่, ฮาบิเทีย ปัญญาอินทรา
โครงการ 1, ฮาบิเทีย ปัญญาอินทรา โครงการ 2, และฮาบิเทีย ราชพฤกษ์

-   บ้านแฝด

แสนสิริต้องการขยายฐานลูกค้าให้มีความครอบคลุมและหลากหลายมากขึ้น
จึงได้พัฒนาโครงการบ้านแฝด ผ่านบริษัท พิวรรธนา จำกัด (เดิมชื่อบริษัท พร้อมพัฒนา พร็อพเพอร์ตี้
จำกัด) เพื่อรองรับกับความต้องการของกลุ่มลูกค้าระดับกลางที่เริ่มสร้างครอบครัวใหม่

ในปี 2553 แสนสิริ เปิดตัวโครงการภายใต้แบรนด์นี้เพิ่มขึ้นจำนวน 2 โครงการ ได้แก่ บ้าน
พร้อมพัฒน์ พรีว่า และ บ้านพร้อมพัฒน์ ไพร์ม ส่งผลให้แสนสิริมีโครงการภายใต้แบรนด์
“บ้านพร้อมพัฒน์” ทั้งหมด 5 โครงการ

-   ทาวน์เฮ้าส์

ตั้งแต่ปี 2549 เป็นต้นมา
แสนสิริพัฒนาโครงการประเภททาวน์เฮ้าส์สำหรับกลุ่มลูกค้าระดับกลางภายใต้แบรนด์ พลัส ซิตี้พาร์ค,
พลัส พาร์ค อเวนิว, ทาวน์ พลัส, และทาวน์ พลัส เอ็กซ์
โดยออกแบบและตกแต่งให้มีความสวยงาม เน้นการจัดสรรพื้นที่ใช้สอยเพื่อให้เกิดประโยชน์สูงสุด
โดยมีระดับราคาขายเฉลี่ยต่อยูนิตที่ 2.1 – 5.0 ล้านบาท

ในปี 2553 นี้ แสนสิริเน้นกลยุทธ์การพัฒนาโครงการทาวน์เฮ้าส์ให้ครอบคลุมทุกระดับราคา มากขึ้น
โดยการขยายตลาดลงไปในกลุ่มทาวน์เฮ้าส์ระดับล่าง ภายใต้แบรนด์ใหม่ ชื่อ “วี วิลเลจ” และ
“ฮาบิทาวน์” โดยพัฒนาเป็นทาวน์เฮ้าส์ 2 ชั้น มีราคาขายเฉลี่ยต่อยูนิตอยู่ที่ 0.9 – 2.5 ล้านบาท
โครงการที่เปิดตัวในปี 2553 ภายใต้ 2 แบรนด์ดังกล่าว ประกอบด้วย ฮาบิทาวน์ วัชรพล และ วี
วิลเลจ โครงการ 1 สำหรับทาวน์เฮ้าส์ที่เจาะกลุ่มตลาดระดับกลาง
ได้พัฒนาภายใต้แบรนด์ของแสนสิริเอง ชื่อ “ทาวน์ อเวนิว” มีราคาขายเฉลี่ยต่อยูนิตอยู่ที่ 3.0 -
5.0 ล้านบาท ปัจจุบัน มีจำนวน 3 โครงการ ได้แก่ ทาวน์ อเวนิว พระราม 2, ทาวน์ อเวนิว
ศรีนครินทร์, และ ทาวน์ อเวนิว พระราม 9 นอกจากนี้ แสนสิริ
ได้ขยายรูปแบบของผลิตภัณฑ์จากทาวน์เฮ้าส์เพื่อการอยู่อาศัยโดยเฉพาะ มาเป็นลักษณะของ “โฮม
ออฟฟิศ” ภายใต้แบรนด์ “บี อเวนิว” อีกด้วย ส่งผลให้แสนสิริมีทาวน์เฮ้าส์ที่ครอบคลุมในทุกตลาด
ทั้งนี้ จากการเปิดตัวโครงการดังกล่าว ได้รับการตอบรับจากลูกค้าเป้าหมายเป็นอย่างดี

-   คอนโดมิเนียม

จากการที่แสนสิริประสบความสำเร็จในตลาดคอนโดมิเนียมระดับบนและกลางเป็นอย่างดี
แสนสิริจึงปรับเปลี่ยนกลยุทธ์ทางการตลาด
จากเดิมที่มุ่งเน้นการพัฒนาโครงการคอนโดมิเนียมเพื่อรองรับความต้องการของกลุ่มลูกค้าระดับกลาง-บนและระดับสูง
มาเป็นการขยายการพัฒนาโครงการคอนโดมิเนียมไปยังตลาดระดับล่าง
เพื่อให้แสนสิริมีโครงการครอบคลุมทุกระดับราคา โดยพัฒนาภายใต้แบรนด์ใหม่ ชื่อ “ดี คอนโด”
ซึ่งมีระดับราคาขายเฉลี่ยต่อตารางเมตรอยู่ที่ 40,000 – 60,000 บาท
ทำเลที่ตั้งจะเน้นใกล้แหล่งชุมชน และมีการคมนาคมที่สะดวกสบาย ในปี 2553
ได้เปิดตัวโครงการภายใต้แบรนด์ดังกล่าวจำนวน 3 โครงการ ได้แก่ ดี คอนโด อ่อนนุช –
สุวรรณภูมิ, ดี คอนโด รามคำแหง, และ ดี คอนโด รามอินทรา สำหรับกลยุทธ์ที่สำคัญของแสนสิริ
คือ การเลือกสรรทำเลในบริเวณย่านธุรกิจที่สำคัญ อาทิ สุขุมวิท อารีย์ เป็นต้น
โดยทุกทำเลของการพัฒนาโครงการจะอยู่ใกล้กับเส้นทางคมนาคมที่สะดวกสบาย ได้แก่
สถานีรถไฟฟ้าบีทีเอส ทางด่วน และถนนสายหลักในย่านธุรกิจ
ปัจจัยที่ส่งผลให้โครงการคอนโดมิเนียมของแสนสิริได้รับการตอบรับจากลูกค้าเป็นอย่างดี ได้แก่
ชื่อเสียงและความเชี่ยวชาญที่มีมายาวนานของแสนสิริในด้านการพัฒนาโครงการคอนโดมิเนียมให้มีความสวยงาม
มีคุณภาพสูง ตรงตามมาตรฐานที่กำหนด และ ที่สำคัญคือ สามารถสร้างความคุ้มค่าให้แก่ลูกค้า

ในปี 2553 แสนสิริเปิดโครงการคอนโดมิเนียมสำหรับกลุ่มลูกค้าทุกระดับ
โดยพัฒนาโครงการตามแนวรถไฟฟ้าและเขตชุมชนที่มีการคมนาคมสะดวกสบาย ได้แก่ โครงการไพน์
บาย แสนสิริ, โครงการคีน บาย แสนสิริ, โครงการเวีย 49, และโครงการเวีย โบทานี่
นอกจากนี้ ยังมีคอนโดมิเนียมจำนวน 3
โครงการที่พัฒนาภายใต้แนวคิดที่มุ่งเน้นสุนทรียภาพของการอยู่อาศัย ได้แก่ โครงการวายน์ สุขุมวิท,
โครงการทีล สาทร – ตากสิน และ โครงการออนิกซ์ พหลโยธิน ซึ่งโครงการทั้งหมดที่เปิดใหม่ในปี
2553 ได้รับการตอบสนองจากลูกค้าเป็นอย่างดี โดยมีอัตราการขาย คิดเป็นร้อยละ 75
ของจำนวนยูนิตที่เปิดขายในปี 2553 ภายในระยะเวลาอันรวดเร็ว

4.2.2 กิจกรรมส่งเสริมการตลาด

-   การโฆษณาและการจัดกิจกรรมทางการตลาด

ปี 2553 เป็นปีที่ตลาดอสังหาริมทรัพย์ ได้รับผลกระทบจากหลายปัจจัย
ทั้งปัจจัยภายในและภายนอกประเทศ อย่างไรก็ตาม หากพิจารณาจากตัวเลขยอดขายปี 2553
ของผู้ประกอบการรายใหญ่ ๆ แล้ว ยังแสดงให้เห็นว่า
ความต้องการที่อยู่อาศัยของผู้บริโภคไม่ได้ถูกกระทบมากนักตามที่หลายหน่วยงานคาดการณ์ไว้
ส่วนแบ่งทางการตลาดส่วนใหญ่ยังเป็นการแย่งชิงกันระหว่างผู้ประกอบการรายใหญ่ ๆ ทั้งสิ้น
ซึ่งเป็นสัญญาณที่บ่งชี้ได้ว่า ผู้ประกอบการรายย่อย ๆ อาจประสบปัญหาทั้งในเรื่องการเงิน
การขอสินเชื่อจากธนาคาร และความน่าเชื่อถือของ แบรนด์ที่ผู้บริโภคยังคงให้ความสำคัญอยู่มาก

สำหรับปี 2553
แสนสิริเริ่มต้นปีด้วยการนำเสนอภาพของการเป็นผู้ประกอบการที่มองไกลมากกว่าการเป็นเพียงผู้พัฒนาโครงการที่อยู่อาศัยเท่านั้น
แต่ยังเป็นผู้ประกอบการที่มองถึงการใช้ชีวิตของลูกค้าด้วยแนวคิด Iconic Living ที่นำเสนอ 5
แนวคิดสำคัญคือ: Inspiration, Tomorrow Living, Beautiful Community,
Exclusive และ Goodwill

แนวคิดทั้ง 5 ได้ถูกนำมาถ่ายทอดผ่านกิจกรรมการตลาดอย่างต่อเนื่องในปี 2553
ยกตัวอย่างเช่นการนำเอาแนวคิด Inspiration และ Tomorrow Living
ที่เน้นถึงแนวความคิดของแสนสิริในการพัฒนาโครงการมาใช้เป็นข้อมูลสนับสนุนการสื่อสารที่เกี่ยวข้องกับโครงการของแสนสิริเพื่อช่วยสร้างมูลค่าเพิ่มให้กับตัวโครงการ
และยังมีการจัดตั้งทีม Design Solution Department ขึ้น
เพื่อเป็นหน่วยงานที่ทำหน้าที่โปรโมตแนวคิดในการออกแบบและพัฒนาโครงการ
เพื่อให้ผู้บริโภคสามารถจับต้องได้ง่ายขึ้น และเป็นจุดเด่นที่ได้รับความสนใจอย่างมาก

รวมไปถึงการชูแนวคิด Beautiful Community และ Exclusive
ที่เน้นเรื่องของกิจกรรมลูกค้าสัมพันธ์ที่แสนสิริทำอย่างต่อเนื่อง
ไม่ว่าจะเป็นกิจกรรมสันทนาการร่วมกัน เช่น คอนเสิร์ตสำหรับลูกบ้านที่จัดร่วมกับค่ายเพลง loveis
การสร้างโปรแกรมส่วนลดพิเศษกับร้านค้าพันธมิตรมากกว่า 150 ร้านค้า สำหรับลูกบ้านแสนสิริ
ตามทำเลที่แสนสิริมีโครงการกระจายตัวอยู่
สิ่งเหล่านี้ได้ถูกพิสูจน์แล้วจากผลตอบรับของลูกบ้านว่าเป็นกิจกรรมการตลาดที่สำคัญที่ช่วยให้ลูกบ้านมีความรู้สึกภาคภูมิใจในการเป็นลูกบ้านแสนสิริ
และส่งผลให้เกิดการบอกต่อเกี่ยวกับแบรนด์แสนสิริอย่างต่อเนื่อง

สำหรับแนวคิดเรื่อง Goodwill
ได้ถูกถ่ายทอดผ่านกิจกรรมตอบแทนสังคมของแสนสิริอย่างต่อเนื่องตลอดทั้งปีที่ผ่านมา
ด้วยการมุ่งประเด็นไปที่การพัฒนาและให้โอกาสเด็กและเยาวชนใน 3 ประเด็นสำคัญคือ สุขภาพ
การศึกษา และกีฬา โดยได้มีการจัดกิจกรรมฟุตบอล แสนสิริ อะคาเดมี
หรือโรงเรียนสอนฟุตบอลสำหรับเด็กและเยาวชนทั่วไป 4
ทำเลเพื่อเปิดโอกาสให้ผู้ปกครองได้นำบุตรหลานมาเรียนรู้ทักษะกีฬาฟุตบอล
รวมถึงการสนับสนุนให้ใช้เวลาว่างให้เป็นประโยชน์และเรียนรู้เรื่องของการอยู่ร่วมกันและมีน้ำใจนักกีฬา

ในด้านสุขภาพเด็กและเยาวชน แสนสิริ ยังได้รับเกียรติในการร่วมมือกับองค์กรยูนิเซฟ (Unicef)
จัดทำแคมเปญ Iodine Please
เพื่อร่วมรณรงค์ให้ภาครัฐบรรจุกฎหมายเกี่ยวกับการเพิ่มสารไอโอดีนในกระบวนการผลิตเกลือทุกชนิดในประเทศไทย
ซึ่งประสบความสำเร็จเป็นอย่างดี สามารถผลักดันให้บรรจุเป็นกฎหมายได้ภายในระยะเวลาเพียง 3
เดือน นับเป็นความร่วมมือระหว่างองค์กรยูนิเซฟ และองค์กรเอกชน
เป็นครั้งแรกในประเทศไทยในลักษณะเช่นนี้

การทำกิจกรรมการตลาดร่วมกับพันธมิตรทางธุรกิจ ยังคงเป็นแนวทางที่สำคัญของแสนสิริ ในปี 2553
เช่นกัน เพราะแสนสิริเล็งเห็นว่า
การจับมือกับพันธมิตรในกลุ่มธุรกิจอื่นที่มองเห็นประโยชน์ของผู้บริโภคเป็นสำคัญ
จะสามารถตอกย้ำภาพลักษณ์ของแสนสิริ
ในด้านการเป็นผู้ที่มองไกลกว่าการสร้างโครงการที่อยู่อาศัยเพียงอย่างเดียวได้ชัดเจนยิ่งขึ้น
โดยในปีนี้ได้มีการจับมือกับ GSM Advance
ออกซิมการ์ดโทรศัพท์เคลื่อนที่เฉพาะสำหรับลูกบ้านแสนสิริ
ทำให้สามารถโทรศัพท์หากันได้ฟรีในครอบครัว
และยังเป็นการเพิ่มช่องทางใหม่ในการแลกเปลี่ยนข้อมูลฐานลูกค้าของทั้งสองฝ่ายอีกด้วย

ในปีที่ผ่านมา แสนสิริ ถือว่าเป็นผู้นำการทำการตลาดในเชิงดิจิตัล
สำหรับกลุ่มผู้ประกอบการอสังหาริมทรัพย์อย่างแท้จริงด้วยการเปิดตัว Sansiri Digital Era
และนำเอาเทคโนโลยีต่างๆ ไม่ว่าจะเป็น Social Media หรือ New Media รวมถึงการพัฒนา
Applications ต่างๆ มาใช้เพื่อตอบโจทย์ทางการตลาดได้อย่างมีประสิทธิผลและลงตัว
ทำให้คู่แข่งรายอื่นๆ ต้องปรับตัวตามและเริ่มทำกิจกรรมในลักษณะคล้ายๆ กันตามมา
เป็นการตอกย้ำถึงภาพลักษณ์ด้านการเป็นผู้นำทางด้านความคิดของแสนสิริในธุรกิจอสังหาริมทรัพย์

ในช่วงปลายปี 2553 แสนสิริ ได้ร่วมมือกับพันธมิตรหลายรายจัดงาน Iconic Living 2010 ที่
พารากอนฮอลล์ สยามพารากอน เพื่อเป็นการสรุปภาพรวมของแนวคิด Iconic Living
ที่ได้ทำมาตลอดทั้งปี รวมทั้งเปิดตัวโครงการคอนโดมิเนียมใหม่ใน Attitude Collection
จำนวน 3 โครงการพร้อมกัน รวมถึงเปิดตัวคอนโดแบรนด์ใหม่ล่าสุด ชื่อ ดี คอนโด จำนวน 2
โครงการที่แสนสิริพัฒนาขึ้นมาเพื่อตอบสนองกลุ่มลูกค้าระดับราคาประมาณ 1 ล้านบาทด้วย
ซึ่งได้รับการตอบรับเป็นอย่างดี มีผู้เข้าเยี่ยมชมงานกว่า 10,000 คน
และสามารถสร้างยอดขายจากช่วงระยะเวลาดังกล่าวได้กว่า 2,000 ล้านบาท

จะเห็นได้ว่าภาพรวมของการทำกิจกรรมการตลาดของแสนสิริตลอดปี 2553
ถือว่าเป็นปีที่แสนสิริเน้นเรื่องการสร้างความแตกต่างในเชิงการทำการตลาด
ที่ไม่ได้เน้นในความเป็นผู้ประกอบการอสังหาริมทรัพย์ที่สร้างโครงการที่อยู่อาศัยเพียงอย่างเดียว
แต่เน้นว่า แสนสิริคือผู้สร้างประสบการณ์การใช้ชีวิตในรูปแบบใหม่ที่ไม่มีใครสามารถเลียนแบบได้
ซึ่งแสนสิริอยู่ในสถานะที่สามารถนำแนวคิดเรื่องนี้มานำเสนอได้
เพราะมีความมั่นใจว่าผู้บริโภคมีความเชื่อมั่นต่อแบรนด์แสนสิริ ดังนั้น ในปี 2553 และปี 2554
แสนสิริ
จะยังคงใช้แนวคิดการทำการตลาดดังกล่าวเพื่อสร้างความแตกต่างและมูลค่าเพิ่มให้กับโครงการที่อยู่อาศัยของแสนสิริอย่างต่อเนื่อง

4.2.3 สรุปสภาพการแข่งขันภายในอุตสาหกรรม

(ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด)

(ก) สรุปสถานการณ์ตลาดอสังหาริมทรัพย์ ของปี 2553

-   สถานการณ์อสังหาริมทรัพย์แนวราบ

จากสัญญาณการฟื้นตัวของสภาวะทางเศรษฐกิจและความมั่นคงทางสังคมที่ปรับตัวดีขึ้นอย่างต่อเนื่องตั้งแต่ช่วงไตรมาสที่
3/2552 เป็นต้นมา ส่งผลให้ดัชนีความเชื่อมั่นของผู้บริโภคมีแนวโน้มที่ดีขึ้น
ประกอบกับมาตรการกระตุ้นเศรษฐกิจภาคอสังหาริมทรัพย์ของรัฐบาล
ช่วยให้กลุ่มลูกค้าระดับกลางและระดับล่างตัดสินใจได้ง่ายขึ้น
ทำให้โครงการบ้านเดี่ยวสร้างเสร็จและโครงการทาวน์เฮ้าส์ได้รับประโยชน์มาก ในปี 2553
โครงการบ้านเดี่ยวและโครงการทาวน์เฮ้าส์มีอัตราการดูดซับที่ดีขึ้น สำหรับจำนวนยูนิตเสนอขายในปี
2553 ได้ปรับตัวเพิ่มขึ้นจากปี 2552 เช่นกัน ทั้งนี้
เป็นผลมาจากการขยายตัวของระบบคมนาคมในแถบชานเมืองรอบนอกกรุงเทพฯ
ทำให้ผู้ประกอบการส่วนใหญ่ให้ความสนใจกับตลาดแนวราบมากขึ้น

  ตลาดบ้านเดี่ยว

จำนวนยูนิตเสนอขายของตลาดบ้านเดี่ยว ในช่วงครึ่งปีหลัง 2553 มีจำนวนรวม 18,417 ยูนิต จาก
400 โครงการ ปรับตัวเพิ่มขึ้นร้อยละ 7.5 หรือ 1,283 ยูนิต เมื่อเทียบกับครึ่งปีหลัง 2552
โดยพื้นที่ทางทิศเหนือมีจำนวนยูนิตเสนอขายเพิ่มขึ้นสูงสุด จำนวน 1,234 ยูนิต หรือคิดเป็นร้อยละ
27 เมื่อเทียบกับครึ่งปีหลัง 2552 เนื่องมาจากการเปิดตัวโครงการใหม่เพิ่มขึ้นในครึ่งปีหลัง 2553
อีกจำนวน 22 โครงการ หรือ 1,583 ยูนิต
โดยสาเหตุหลักที่ผู้ประกอบการเปิดตัวโครงการบ้านเดี่ยวในทิศเหนือเพิ่มขึ้นมาจากการคมนาคมสะดวกสบาย
และรองรับด้วย สิ่งอำนวยความสะดวกต่าง ๆ รองลงมาคือทิศใต้
มีจำนวนยูนิตเสนอขายเพิ่มขึ้นคิดเป็นร้อยละ 6 และทิศตะวันตกเพิ่มขึ้นคิดเป็นร้อยละ 2
เมื่อเทียบกับครึ่งปีหลัง 2552
ในขณะที่ทิศตะวันออกเฉียงเหนือและทิศตะวันออกมีจำนวนยูนิตเสนอขายลดลง คิดเป็นร้อยละ 3
และร้อยละ 2 ตามลำดับ ดังตาราง 1 จำนวนยูนิตเสนอขายส่วนใหญ่ทั้งหมด 18,417 ยูนิต
แบ่งเป็นสัดส่วนของผู้ประกอบการรายใหญ่ร้อยละ 67 เพิ่มขึ้นร้อยละ 8 จากครึ่งปีหลัง 2552
ผู้ประกอบการรายใหญ่ที่แย่งชิงส่วนแบ่งการตลาดประกอบด้วย บมจ. พฤกษา เรียลเอสเตท, บมจ.
แลนด์ แอนด์ เฮ้าส์ และ บมจ. แสนสิริ

ตาราง 1 เปรียบเทียบจำนวนโครงการและยูนิตเสนอขายบ้านเดี่ยวของครึ่งปีหลัง 2552
และครึ่งปีหลัง 2553

+--------------+-------+--------+--------+--------+--------+---------+
| พื้นที่          | คร    |        |        | ค      |        |         |
|              | ึ่งปีหลัง |        |        | รึ่งปีหลัง |        |         |
|              | 2552  |        |        | 2553   |        |         |
+==============+=======+========+========+========+========+=========+
|              | จำ    | จำ     | สัดส่วน  | จำนวนโ | จำน    | สัดส่วน   |
|              | นวนโค | นวนยูนิต | ต่อยูน   | ครงการ | วนยูนิตเ |         |
|              | รงการ | เ      | ิตทั้งหมด |        | สนอขาย | ต่อย     |
|              |       | สนอขาย | (      |        |        | ูนิตทั้งหมด |
|              |       |        | ร้อยละ) |        |        | (ร้อยละ) |
+--------------+-------+--------+--------+--------+--------+---------+
| ทิศเหนือ       | 113   | 4,644  | 27     | 122    | 5,878  | 32      |
+--------------+-------+--------+--------+--------+--------+---------+
| ทิศะว         | 61    | 2,920  | 17     | 58     | 2,832  | 15      |
| ันออกเฉียงเหนือ |       |        |        |        |        |         |
+--------------+-------+--------+--------+--------+--------+---------+
| ทิศตะวันออก    | 69    | 3,040  | 18     | 67     | 2,974  | 16      |
+--------------+-------+--------+--------+--------+--------+---------+
| ทิศตะวันตก     | 107   | 4,491  | 26     | 107    | 4,570  | 25      |
+--------------+-------+--------+--------+--------+--------+---------+
| ทิศใต้         | 44    | 2,039  | 12     | 46     | 2,163  | 12      |
+--------------+-------+--------+--------+--------+--------+---------+
| รวม          | 394   | 17,134 | 100    | 400    | 18,417 | 100     |
+--------------+-------+--------+--------+--------+--------+---------+

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

จำนวนยอดขายบ้านเดี่ยวในช่วงครึ่งปีหลัง 2553 อยู่ที่ 8,329 ยูนิต เพิ่มขึ้นร้อยละ 15 หรือ
1,069 ยูนิตจากครึ่งปีแรก 2553 และเพิ่มขึ้นร้อยละ 18 หรือ 1,269 ยูนิตจากครึ่งปีหลัง 2552
อัตราการดูดซับอยู่ที่ ร้อยละ 45 เติบโตดีขึ้นจากครึ่งปีแรก 2553 ถึงร้อยละ 3
จำนวนยูนิตเสนอขายคงเหลือช่วงปี 2553 อยู่ที่ 10,088 ยูนิต เพิ่มขึ้นเพียงเล็กน้อยจากปีก่อนหน้า
โดยทิศตะวันออกเฉียงเหนือ มีอัตราการดูดซับสูงสุดถึงร้อยละ 49
เนื่องมาจากพื้นที่ทางทิศตะวันออกเฉียงเหนือมีการคมนาคมได้หลายช่องทาง ทั้งทางด่วนรามอินทรา
– อาจณรงค์ โครงการ Airport Rail Link และโครงการรถไฟฟ้าสายสีชมพู
ทิศเหนือและทิศตะวันตกมีอัตราการดูดซับเท่ากันที่ร้อยละ 47 ในขณะที่ทิศใต้มีอัตราการดูดซับน้อยที่สุด
คิดเป็นร้อยละ 37 ดังตาราง 2

ตาราง 2 อัตราการดูดซับของบ้านเดี่ยวในพื้นที่กรุงเทพ ฯ และปริมณฑล ปี 2553 รายพื้นที่

+------------+------+------+------+------+------+------+------+------+
| พื้นที่        | ครึ่ง  |      |      |      | ครึ่ง  |      |      |      |
|            | ปีแรก |      |      |      | ปีหลัง |      |      |      |
|            | 2553 |      |      |      | 2553 |      |      |      |
+------------+------+------+------+------+------+------+------+------+
|            | จ    | จ    | อัตร  | จ    | จ    | จ    | อัตร  | จ    |
|            | ำนวน | ำนวน | าการ | ำนวน | ำนวน | ำนวน | าการ | ำนวน |
|            |      |      |      |      |      |      |      |      |
|            | ยูน   | ย    | ดูดซับ | ยูน   | ยูน   | ย    | ดูดซับ | ยูน   |
|            | ิตเสน | ูนิตที่ข |      | ิตที่ขา | ิตเสน | ูนิตที่ข |      | ิตที่ขา |
|            | อขาย | ายได้ | (ร้อ  | ยได้/ | อขาย | ายได้ | (ร้อ  | ยได้/ |
|            |      |      | ยละ) | เดือน |      |      | ยละ) | เดือน |
|            |      |      |      | /โคร |      |      |      | /โคร |
|            |      |      |      | งการ |      |      |      | งการ |
+------------+------+------+------+------+------+------+------+------+
| ทิศเหนือ     | 5    | 2    | 40   | 3.0  | 5    | 2    | 47   | 3.8  |
|            | ,113 | ,065 |      |      | ,878 | ,755 |      |      |
+------------+------+------+------+------+------+------+------+------+
| ทิศตะวันอ    | 2    | 828  | 35   | 2.4  | 2    | 1    | 49   | 4.0  |
| อกเฉียงเหนือ | ,396 |      |      |      | ,832 | ,399 |      |      |
+------------+------+------+------+------+------+------+------+------+
| ทิศตะวันออก  | 3    | 1    | 45   | 3.6  | 2    | 1    | 41   | 3.0  |
|            | ,001 | ,353 |      |      | ,974 | ,225 |      |      |
+------------+------+------+------+------+------+------+------+------+
| ทิศตะวันตก   | 4    | 2    | 45   | 3.1  | 4    | 2    | 47   | 3.3  |
|            | ,535 | ,022 |      |      | ,570 | ,141 |      |      |
+------------+------+------+------+------+------+------+------+------+
| ทิศใต้       | 2    | 992  | 46   | 3.7  | 2    | 809  | 37   | 2.9  |
|            | ,175 |      |      |      | ,163 |      |      |      |
+------------+------+------+------+------+------+------+------+------+
| รวม        | 17   | 7    | 42   | 3.1  | 18   | 8    | 45   | 3.5  |
|            | ,220 | ,260 |      |      | ,417 | ,329 |      |      |
+------------+------+------+------+------+------+------+------+------+

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

ด้านปริมาณเสนอขายตามระดับราคาของบ้านเดี่ยว พบว่า บ้านเดี่ยวระดับราคา 3 – 5 ล้านบาท
มีจำนวนยูนิตเปิดขายมากที่สุดอยู่ที่ 9,031 ยูนิต คิดเป็นร้อยละ 49 ของจำนวนยูนิตเสนอขายทั้งหมด
รองลงมาคือบ้านเดี่ยวระดับราคา 5 – 7 ล้านบาท มีจำนวนยูนิตเปิดขายอยู่ที่ 3,956 ยูนิต
และราคาต่ำกว่า 3 ล้านบาท มีจำนวน ยูนิตเปิดขายอยู่ที่ 2,454 ยูนิต ดังแผนภาพ 1 ทั้งนี้
ในด้านยอดขาย บ้านเดี่ยวระดับราคา 10 – 20 ล้านบาท มีอัตราการดูดซับสูงสุดอยู่ที่ร้อยละ 60
เนื่องจากจำนวนยูนิตเสนอขายมีปริมาณน้อย และความต้องการซื้อของลูกค้าที่มีกำลังซื้อสูงยังคงมีอยู่

แผนภาพ 1 อัตราการดูดซับและจำนวนยูนิตเปิดขายโครงการบ้านเดี่ยวในเขตกรุงเทพ ฯ
และปริมณฑล ตามระดับราคา

[]

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

  ตลาดทาวน์เฮ้าส์

จำนวนยูนิตเสนอขายครึ่งปีหลัง 2553 อยู่ที่ 25,458 ยูนิต จาก 327 โครงการ เพิ่มขึ้น 2,428
ยูนิต หรือร้อยละ 11 จากครึ่งปีแรก 2553 และเพิ่มขึ้น 7,867 ยูนิต หรือร้อยละ 45
จากครึ่งปีหลัง 2552 โดยเติบโตในทุกพื้นที่ สาเหตุหลักมาจากจำนวนยูนิตเสนอขายใหม่เพิ่มขึ้น
โดยโครงการเปิดใหม่อยู่ทางทิศเหนือเป็นส่วนมาก
เนื่องจากการก่อสร้างโครงการระบบรถไฟชานเมืองสายสีแดง รถไฟฟ้าโมโนเรลสายสีชมพู
และส่วนต่อขยายรถไฟฟ้าสายสีเขียว ประกอบกับในช่วง 2 ปีที่ผ่านมา
มีการจัดตั้งศูนย์ราชการกรุงเทพฯ ขึ้นในบริเวณถนนแจ้งวัฒนะ
ทำให้ผู้ประกอบการเร่งพัฒนาโครงการเพื่อรองรับความต้องการที่อยู่อาศัยในบริเวณดังกล่าว
ทำให้พื้นที่ทางทิศเหนือมีจำนวนยูนิตเสนอขายสูงสุดอยู่ที่ 6,893 ยูนิต รองลงมา ได้แก่ ทิศตะวันออก
5,576 ยูนิต ทิศตะวันตก 4,812 ยูนิต ทิศตะวันออกเฉียงเหนือ 4,132 ยูนิต และทิศใต้ 4,045
ยูนิต ดังตาราง 3 จำนวนยูนิตเสนอขายทั้งหมด เป็นของผู้ประกอบการรายใหญ่ร้อยละ 57
จำนวนยูนิตเสนอขายส่วนใหญ่มาจาก บมจ. พฤกษา เรียลเอสเตท, บมจ. เค ซี พร็อพเพอร์ตี้
และ บมจ. แสนสิริ

ตาราง 3 เปรียบเทียบจำนวนโครงการและยูนิตเสนอขายทาวน์เฮ้าส์ของครึ่งปีหลัง 2552
และครึ่งปีหลัง 2553

+--------------+--------+-------+--------+--------+--------+---------+
| พื้นที่          | ค      |       |        | ค      |        |         |
|              | รึ่งปีหลัง |       |        | รึ่งปีหลัง |        |         |
|              | 2552   |       |        | 2553   |        |         |
+==============+========+=======+========+========+========+=========+
|              | จำนวนโ | จำนวน | ส      | จำนวนโ | จำน    | สัดส่วนต่อ |
|              | ครงการ | ยูนิตเส | ัดส่วนต่อ | ครงการ | วนยูนิตเ |         |
|              |        | นอขาย |        |        | สนอขาย | ย       |
|              |        |       | ยูน     |        |        | ูนิตทั้งหมด |
|              |        |       | ิตทั้งหมด |        |        | (ร้อยละ) |
|              |        |       | (      |        |        |         |
|              |        |       | ร้อยละ) |        |        |         |
+--------------+--------+-------+--------+--------+--------+---------+
| ทิศเหนือ       | 84     | 6,070 | 35%    | 98     | 6,893  | 27.1%   |
+--------------+--------+-------+--------+--------+--------+---------+
| ทิศตะว        | 38     | 2,051 | 12%    | 51     | 4,132  | 16.2%   |
| ันออกเฉียงเหนือ |        |       |        |        |        |         |
+--------------+--------+-------+--------+--------+--------+---------+
| ทิศตะวันออก    | 53     | 2,980 | 16%    | 70     | 5,576  | 21.9%   |
+--------------+--------+-------+--------+--------+--------+---------+
| ทิศตะวันตก     | 66     | 4,617 | 26%    | 69     | 4,812  | 18.9%   |
+--------------+--------+-------+--------+--------+--------+---------+
| ทิศใต้         | 29     | 1,873 | 11%    | 39     | 4,045  | 15.9%   |
+--------------+--------+-------+--------+--------+--------+---------+
| รวม          | 270    | 1     | 100%   | 327    | 25,458 | 100%    |
|              |        | 7,591 |        |        |        |         |
+--------------+--------+-------+--------+--------+--------+---------+

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

ยอดขายโดยรวมของตลาดทาวน์เฮ้าส์ครึ่งปีหลัง 2553 เพิ่มขึ้นจำนวน 2,492 ยูนิต มาอยู่ที่
14,543 ยูนิต หรือเพิ่มขึ้นร้อยละ 21 เมื่อเทียบกับครึ่งปีแรก 2553 และเติบโตขึ้นอย่างมากจำนวน
6,245 ยูนิต หรือคิดเป็นร้อยละ 76 จากช่วงเดียวกันในปีก่อนหน้า
เป็นผลจากปัจจัยสนับสนุนหลายประการในครึ่งปีหลัง 2553 ทั้งภาวะเศรษฐกิจที่ปรับตัวดีขึ้น
ความก้าวหน้าในการก่อสร้างรถไฟฟ้าสายต่าง ๆ และมาตรการสนับสนุนบ้าน BOI
ซึ่งเป็นตลาดระดับล่าง ส่งผลให้ยอดขายทาวน์เฮ้าส์เพิ่มสูงขึ้นอย่างเห็นได้ชัด
โดยทิศตะวันออกเฉียงเหนือมีอัตราการดูดซับสูงสุดที่ร้อยละ 62 เพิ่มสูงขึ้นอย่างมากจากครึ่งปีแรก
2553 ขณะที่ทิศตะวันตกและทิศเหนือ มีอัตราการดูดซับใกล้เคียงกับครึ่งปีแรก 2553 ที่ร้อยละ 57
และร้อยละ 55 ตามลำดับ ดังตาราง 4

ตาราง 4 อัตราการดูดซับของทาวน์เฮ้าส์ในพื้นที่กรุงเทพ ฯ และปริมณฑล ปี 2553 รายพื้นที่

+------------+------+------+------+------+------+------+------+------+
| พื้นที่        | ครึ่ง  |      |      |      | ครึ่ง  |      |      |      |
|            | ปีแรก |      |      |      | ปีหลัง |      |      |      |
|            | 2553 |      |      |      | 2553 |      |      |      |
+============+======+======+======+======+======+======+======+======+
|            | จ    | จ    | อัตร  | จ    | จ    | จ    | อัตร  | จ    |
|            | ำนวน | ำนวน | าการ | ำนวน | ำนวน | ำนวน | าการ | ำนวน |
|            |      |      | ดูดซับ |      |      |      | ดูดซับ |      |
|            | ยูน   | ย    |      | ยูน   | ยูน   | ย    |      | ยูน   |
|            | ิตเสน | ูนิตที่ข | (ร้อ  | ิตที่ขา | ิตเสน | ูนิตที่ข | (ร้อ  | ิตที่ขา |
|            | อขาย | ายได้ | ยละ) | ยได้/ | อขาย | ายได้ | ยละ) | ยได้/ |
|            |      |      |      | เดือน |      |      |      | เดือน |
|            |      |      |      | /โคร |      |      |      | /โคร |
|            |      |      |      | งการ |      |      |      | งการ |
+------------+------+------+------+------+------+------+------+------+
| ทิศเหนือ     | 8    | 4    | 53%  | 7.5  | 6    | 3    | 55%  | 6.5  |
|            | ,294 | ,377 |      |      | ,893 | ,815 |      |      |
+------------+------+------+------+------+------+------+------+------+
| ทิศตะวันอ    | 2    | 1    | 43%  | 4.8  | 4    | 2    | 62%  | 8.4  |
| อกเฉียงเหนือ | ,424 | ,041 |      |      | ,132 | ,576 |      |      |
+------------+------+------+------+------+------+------+------+------+
| ทิศตะวันออก  | 3    | 1    | 50%  | 6.1  | 5    | 3    | 57%  | 7.5  |
|            | ,896 | ,947 |      |      | ,576 | ,161 |      |      |
+------------+------+------+------+------+------+------+------+------+
| ทิศตะวันตก   | 5    | 3    | 60%  | 9.1  | 4    | 2    | 61%  | 7.1  |
|            | ,260 | ,152 |      |      | ,812 | ,940 |      |      |
+------------+------+------+------+------+------+------+------+------+
| ทิศใต้       | 3    | 1    | 49%  | 7.1  | 4    | 2    | 51%  | 8.8  |
|            | ,158 | ,534 |      |      | ,045 | ,051 |      |      |
+------------+------+------+------+------+------+------+------+------+
| รวม        | 23   | 12   | 51%  | 7.2  | 25   | 14   | 57%  | 7.4  |
|            | ,030 | ,051 |      |      | ,458 | ,543 |      |      |
+------------+------+------+------+------+------+------+------+------+

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

ด้านปริมาณเสนอขายตามระดับราคาของทาวน์เฮ้าส์ พบว่า ส่วนใหญ่เน้นการเสนอขายที่ราคา 1 –
3 ล้านบาทเป็นหลัก โดยทาวน์เฮ้าส์ระดับราคาต่ำกว่า 1 ล้านบาท
มีอัตราการดูดซับสูงสุดอยู่ที่ร้อยละ 78 เพิ่มขึ้นจากครึ่งปีหลัง 2552 ถึงร้อยละ 38
เป็นผลมาจากนโยบาย BOI ของรัฐบาลที่ให้ความสำคัญกับกลุ่มลูกค้าระดับกลางและระดับล่าง
ในขณะที่ทาวน์เฮ้าส์ระดับราคา 5 ล้านบาทขึ้นไป มีอัตราการดูดซับลดลงถึงร้อยละ 23
เป็นผลจากการมีจำนวนเหลือขายคงค้างจากครึ่งปีแรก 2553 จำนวนมาก
เนื่องจากยูนิตที่เสนอขายไม่สามารถตอบสนองตามความต้องการของลูกค้าได้ ดังแผนภาพ 2

แผนภาพ 2 อัตราการดูดซับและจำนวนยูนิตเปิดขายโครงการทาวน์เฮ้าส์ในเขตกรุงเทพ ฯ
และปริมณฑล ตามระดับราคา

[]

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

-   สถานการณ์อสังหาริมทรัพย์แนวสูง

ตั้งแต่ไตรมาสที่ 3/2552 เป็นต้นมา
สัญญาณการฟื้นตัวของสภาวะทางเศรษฐกิจและความมั่นคงทางสังคมได้ปรับตัวดีขึ้นอย่างต่อเนื่อง
ส่งผลให้ดัชนีความเชื่อมั่นของผู้บริโภคมีแนวโน้มที่ดีขึ้น นอกจากนี้
ยังมีปัจจัยสนับสนุนหลายประการที่เอื้อต่อการลงทุนพัฒนาโครงการอสังหาริมทรัพย์ เช่น
มาตรการลดหย่อนภาษีภาคอสังหาริมทรัพย์ของรัฐบาล
การพัฒนาส่วนต่อขยายในโครงการรถไฟฟ้าสาธารณะให้กระจายไปยังพื้นที่รอบนอก
เอื้อประโยชน์ให้แก่ผู้บริโภคที่สนใจในโครงการคอนโดมิเนียม ในปี 2553
โครงการคอนโดมิเนียมมีจำนวนยูนิตเสนอขายเพิ่มขึ้นถึงร้อยละ 71 จากปี 2552
และอัตราการดูดซับเติบโตขึ้นเช่นเดียวกัน

ตลาดคอนโดมิเนียม

จำนวนยูนิตเสนอขายโดยรวมในปี 2553 มีจำนวน 58,072 ยูนิต เติบโตเพิ่มขึ้นร้อยละ 63
เมื่อเทียบกับปี 2552 สาเหตุหลักมาจากการเปิดตัวจำนวนโครงการใหม่สูงสุดในช่วง 5 ปีที่ผ่านมา
เนื่องจากมาตรการ BOI ของภาครัฐ
และการพัฒนาส่วนต่อขยายโครงการรถไฟฟ้าไปยังแถบชานเมือง
ทำให้ผู้ประกอบการลงทุนพัฒนาโครงการคอนโดมิเนียมในบริเวณแนวรถไฟฟ้ามากขึ้น
โดยพื้นที่พหลโยธินมีจำนวนยูนิตเสนอขายเติบโตสูงสุดถึง ร้อยละ 262 มาอยู่ที่ 5,242 ยูนิต
พื้นที่พระราม 3 และพื้นที่สุขุมวิทรอบนอก มีจำนวนยูนิตเสนอขายเพิ่มขึ้นร้อยละ 164 และร้อยละ 60
ตามลำดับ ดังแผนภาพ 3

แผนภาพ 3 จำนวนยูนิตเสนอขายโครงการคอนโดมิเนียมรายพื้นที่ในปี 2547 – 2553

[]

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

ด้านจำนวนยอดขายโดยรวมทั้ง 8 พื้นที่อยู่ที่ 35,026 ยูนิต เติบโตดีขึ้นร้อยละ 71 จาก ปี 2552
อัตราการดูดซับโครงการคอนโดมิเนียมในปี 2553 อยู่ที่ร้อยละ 60 จากจำนวนยูนิตเสนอขายทั้งหมด
โดยจำนวนยอดขายส่วนใหญ่มาจากโครงการคอนโดมิเนียมเปิดใหม่ในแนวรถไฟฟ้า
พื้นที่พหลโยธินมีอัตราการเติบโตของยอดขายสูงสุดถึง 3.27 เท่า
เป็นผลจากโครงการคอนโดมิเนียมที่เปิดขายใหม่ในตลาด ตั้งอยู่ในทำเลที่มีศักยภาพ
อีกทั้งการพัฒนารูปแบบของห้องชุดได้ตรงตามความต้องการของลูกค้า ในขณะที่พื้นที่ศูนย์กลางธุรกิจ
(พื้นที่ เพลินจิต – ชิดลม และสีลม – สาทร) เป็นพื้นที่เดียวที่มียอดขายลดลง โดยลดลงที่ร้อยละ
13 เนื่องจากคอนโดมิเนียมในพื้นที่ดัวกล่าวมีราคาค่อนข้างสูง
ผู้บริโภคจึงชะลอการตัดสินใจเนื่องจากยังมีความกังวลกับเศรษฐกิจช่วงที่ผ่านมา อย่างไรก็ตาม
พื้นที่ที่มียอดขายสูงสุดยังคงเป็นพื้นที่รัชดาภิเษก มีจำนวนยูนิตขายสูงสุดอยู่ที่ 7,931 ยูนิต
รองลงมาคือพื้นที่ธนบุรีอยู่ที่ 6,674 ยูนิต และพื้นที่สุขุมวิทรอบนอกอยู่ที่ 6,300 ยูนิต ดังแผนภาพ 4

แผนภาพ 4 จำนวนยอดขายห้องชุดรายพื้นที่ในปี 2547 - 2553

[]

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

ด้านราคาเฉลี่ยต่อตารางเมตรของห้องชุดในปี 2553 พบว่า
ราคาเฉลี่ยต่อตารางเมตรปรับตัวเพิ่มขึ้นร้อยละ 6 จากปี 2552 หรือเพิ่มขึ้น 6,445
บาทต่อตารางเมตร มาอยู่ที่ 106,659 บาทต่อตารางเมตร โดยพื้นที่พระราม 3
มีการปรับราคาเพิ่มขึ้นสูงสุดที่ร้อยละ 22 มาอยู่ที่ 93,305 บาทต่อตารางเมตร
ตามศักยภาพด้านทำเลที่ตั้งของโครงการ และรูปแบบของห้องชุดที่มีความทันสมัยมากขึ้น พื้นที่พญาไท
ปรับราคาเพิ่มขึ้นรองลงมาที่ร้อยละ 11 มาอยู่ที่ 105,833 บาทต่อตารางเมตร พื้นที่ศูนย์กลางธุรกิจ
ได้แก่ เพลินจิต – ชิดลม และ สีลม – สาทร ปรับราคาเพิ่มขึ้นที่ร้อยละ 6 มาอยู่ที่ 143,858
บาทต่อตารางเมตร ในขณะที่พื้นที่สุขุมวิท ราคาขายเฉลี่ยปรับตัวลดลงที่ร้อยละ 4 มาอยู่ที่ 104,639
บาทต่อตารางเมตร
เนื่องจากโครงการที่เปิดขายใหม่ในพื้นที่ดังกล่าวมีราคาขายเฉลี่ยต่อตารางเมตรต่ำกว่าโครงการที่เปิดขายในอดีต
ดังแผนภาพ 5

แผนภาพ 5 ราคาเฉลี่ยต่อตารางเมตรของโครงการคอนโดมิเนียมในปี 2547 – 2553 รายพื้นที่

[]

ที่มา: ฝ่ายวิจัยและพัฒนา บริษัท พลัส พร็อพเพอร์ตี้ จำกัด

  --------- -------------------------------------------------------------
  4.3       การจัดหาผลิตภัณฑ์หรือบริการ

  --------- -------------------------------------------------------------

4.3.1 การจัดหาที่ดินและการเลือกรูปแบบการพัฒนาโครงการ

ในการคัดเลือกทำเลที่ดินสำหรับการพัฒนาโครงการ แสนสิริมีฝ่ายพัฒนาธุรกิจเป็นหน่วยงานหลัก
ในการสรรหาที่ดิน ซึ่งมีแหล่งข้อมูลจากเครือข่ายนายหน้า บริษัท พลัส พร็อพเพอร์ตี้ จำกัด
และการสำรวจโดยทีมงานพัฒนาธุรกิจ ในปี 2553
ฝ่ายพัฒนาธุรกิจได้เพิ่มช่องทางในการเปิดรับข้อมูลที่ดิน เพื่อเพิ่มความสะดวกและรวดเร็วมากยิ่งขึ้น
ผ่านการติดต่อทางเว็บไซต์ของแสนสิริ รวมไปถึงการติดต่อผ่านระบบ Call Center อีกด้วย ทั้งนี้
ฝ่ายพัฒนาธุรกิจจะเป็นผู้วิเคราะห์และศึกษาความเป็นไปได้ในการพัฒนาโครงการโดยการทำงานร่วมกันกับฝ่ายอื่น
ๆ ได้แก่ ฝ่ายรัฐกิจสัมพันธ์ สำนักกฎหมาย ฝ่ายพัฒนาการตลาดและผลิตภัณฑ์
ฝ่ายพัฒนาโครงการและฝ่ายการตลาด
เพื่อวิเคราะห์และตัดสินใจเลือกประเภทที่อยู่อาศัยที่เหมาะสมกับทำเลที่ตั้งนั้น ๆ เช่น บ้านเดี่ยว
คอนโดมิเนียม และ ทาวน์เฮ้าส์ โดยฝ่ายรัฐกิจสัมพันธ์และสำนักกฎหมาย
จะพิจารณาความเป็นไปได้ทางกฎหมาย เช่น การกำหนดความสูงของอาคาร
ระยะห่างของโครงการจากถนน (Set back) เป็นต้น
ส่วนฝ่ายพัฒนาการตลาดและผลิตภัณฑ์จะพิจารณาลักษณะที่ดิน ณ ทำเลที่กำหนด
ให้มีการจัดวางผังโครงการที่เหมาะสม โดยคำนึงถึงความเป็นไปได้ทางกฎหมาย
และฝ่ายพัฒนาโครงการจะพิจารณาความเป็นไปได้ในการก่อสร้างโครงการ
การประมาณการต้นทุนการก่อสร้างจากผังโครงการที่กำหนด นอกจากนี้
ฝ่ายพัฒนาธุรกิจจำเป็นต้องประมาณการยอดขายโดยใช้ข้อมูลการตลาดจากฝ่ายขายและฝ่ายการตลาดเพื่อเพิ่มความแม่นยำในการคาดการณ์ให้สอดคล้องกับสภาวการณ์ในปัจจุบัน

4.3.2 การจัดซื้อวัสดุก่อสร้าง

แสนสิริมีขั้นตอนในการจัดซื้อวัสดุก่อสร้างที่โปร่งใส และรัดกุม เพื่อให้ได้ราคาที่เหมาะสมที่สุด
ภายใต้มาตรฐานสูงตามที่กำหนดไว้ โดยในขั้นตอนการจัดซื้อวัสดุก่อสร้าง
แสนสิริจัดให้มีการเปิดซองประมูลราคาขายวัสดุก่อสร้าง และเครื่องตกแต่งหลายรายการ
เพื่อให้สามารถเปรียบเทียบราคาและคุณภาพได้
การจัดซื้อวัสดุก่อสร้างจากผู้ผลิตโดยตรงในปริมาณมาก
ทำให้แสนสิริได้รับประโยชน์จากการประหยัดต่อขนาด
นอกจากนี้แสนสิริยังมีแผนรองรับความผันผวนของราคาวัสดุก่อสร้างอย่างรัดกุม
โดยกำหนดราคาส่งมอบล่วงหน้าเพื่อป้องกันการผันผวนของราคา
และกำหนดผู้รับผิดชอบในการดูแลการเปลี่ยนแปลงของราคาสินค้าในแต่ละหมวดที่สำคัญอย่างใกล้ชิด

สำหรับโครงการบ้านเดี่ยว และทาวน์เฮ้าส์ แสนสิริจะทำการจัดซื้อวัสดุก่อสร้างจากผู้ผลิตโดยตรง
ซึ่งคิดเป็นประมาณร้อยละ 30 – 40 ของต้นทุนการก่อสร้างทั้งหมด สำหรับโครงการคอนโดมิเนียม
แสนสิริจะทำการจัดซื้อวัสดุก่อสร้างบางรายการที่จะได้รับประโยชน์จากการประหยัดต่อขนาดเอง
และจะว่าจ้างผู้รับเหมาก่อสร้างโดยทำสัญญาการก่อสร้างแบบเบ็ดเสร็จเพื่อควบคุมการเปลี่ยนแปลงราคาวัสดุก่อสร้าง
นอกจากนี้แสนสิริมีเกณฑ์ในการคัดเลือกผู้ผลิตและผู้ค้ารายใหญ่
โดยเปรียบเทียบราคาตลาดและประเมินศักยภาพในการจัดหาวัตถุดิบ และกำลังผลิต
เพื่อให้การพัฒนาโครงการเป็นไปอย่างราบรื่น
และมั่นใจได้ว่าคู่ค้าสามารถจัดหาวัสดุได้ตรงตามมาตรฐาน ปริมาณ และ ภายในกำหนดเวลา
แสนสิริยังมีการประเมินผลงานของคู่ค้าแต่ละรายทุก 6 เดือนอีกด้วย

4.3.3 การจัดหาผู้รับเหมาก่อสร้าง

การจัดหาผู้รับเหมาก่อสร้างที่สามารถส่งมอบงานที่มีคุณภาพดีได้ถือเป็นปัจจัยสำคัญในการประกอบธุรกิจ
แสนสิริลดความเสี่ยงกรณีที่ไม่สามารถจัดหาผู้รับเหมามาดำเนินการก่อสร้างให้เป็นไปตามแผนงานที่กำหนด
ด้วยการสร้างความสัมพันธ์อันดีกับผู้รับเหมา ในช่วงระยะเวลาที่ผ่านมา
แสนสิริสามารถจัดหาผู้รับเหมาได้ตามแผนงานและส่งมอบงานได้ตามเวลาและคุณภาพที่กำหนด
นอกเหนือจากเกณฑ์การคัดเลือกผู้รับเหมาโดยพิจารณาจากคุณสมบัติเบื้องต้นแล้ว
แสนสิริได้พิจารณาเพิ่มเติมด้านความสามารถของผู้รับเหมาในการดำเนินงานภายใต้งบประมาณและมาตรฐานที่แสนสิริกำหนดอีกด้วย
ทั้งนี้ การมีผู้รับเหมารายย่อยหลายรายจะก่อให้เกิดความยืดหยุ่น ในการดำเนินงานก่อสร้าง
ซึ่งจะสามารถปรับเปลี่ยนให้ตอบสนองต่อการเปลี่ยนแปลงของสภาวะการณ์ได้อย่างทันท่วงที
อีกทั้งแสนสิริสามารถควบคุมการดำเนินงานก่อสร้างให้เป็นไปตามแผนงานที่กำหนดได้ด้วยกระบวนการควบคุมคุณภาพอย่างเข้มงวดและรัดกุม
ปัจจุบันแสนสิริมีผู้รับเหมาที่มีศักยภาพสูงและสามารถปฏิบัติงานตรงตามมาตรฐานที่กำหนดมากกว่า 56
ราย ยิ่งไปกว่านั้น แสนสิริได้จัดงานมอบรางวัล (QC Award)
แก่ผู้รับเหมาเพื่อสร้างแรงจูงใจให้แก่ผู้รับเหมาในการพัฒนาโครงการให้ได้คุณภาพ มาตรฐาน
และส่งมอบงานภายในระยะเวลาที่กำหนด โดยได้จัดงานดังกล่าวต่อเนื่องทุกปีนับแต่ปี พ.ศ. 2551
เป็นต้นมา

  --------- -------------------------------------------------------------
  4.4       งานที่ยังไม่ส่งมอบ

  --------- -------------------------------------------------------------

  []

  []

  []

  []